Downloaded from YTS.MX
Official YIFY movies site: YTS.MX
NETFLIX JA TYLER PERRY STUDIOS ESITTÄÄ
HOPEWELLIN PIIRIKUNTA, GEORGIA 1987
Katsokaa suoraan kameraan ja puhukaa georgialaisille.
Kertokaa georgialaisille, miksi teitä kannattaa äänestää.
Sukuni on ollut osa Hopewellin politiikkaa ja valtarakenteita jo kauan.
Emme aio kumarrella -
sille atlantalaiselle miekkoselle.
Hän ei tunne tapojamme, koska ei ole täältä kotoisin.
Hänen kätensä on meidän, ahkerien veronmaksajien, taskulla.
Hän jakaisi rahat laiskoille lurjuksille, joille ne muka kuuluvat.
Mitä sanotte niille,
joiden mielestä ajattelutapanne on vanhentunut ja rasistinen?
Miksi valkoisia miehiä pidetään rasisteina?
En ole rasisti, en vain pidä tätä reiluna.
Hän pääsi tänne positiivisen syrjinnän takia.
Jos minut valitaan kongressiin, aion romuttaa sen systeemin.
Se on yksi sosiaalituen muoto.
Nyt alkaa riittää, valkoinen mies.
TERVETULOA HOPEWELLIN PIIRIKUNTAAN
Hän ei suostu lähtemään.
Mitä hän haluaa? -Hän ei kerro.
Hän on istunut tuolla monta tuntia.
Minulla on tekemistä. -Aivan.
Hyvä rouva, ette voi vain…
Antaa hänen tulla, Joan.
Kiitos.
Voinko auttaa teitä jotenkin? Minulla on kiireitä.
Tahdon, että tutustutte täkäläiseen murhatapaukseen.
Menkää poliisin puheille. -Se ei nyt auta.
Hänet tapettiin tässä kaupungissa vuonna 1947.
Pitäisikö tutkia yli 40 vuotta vanhaa murhaa? Rouva…
Nimeni on Hattie Mae.
Pahoittelen, mutten taida voida auttaa. Menkää poliisiasemalle.
Minä en ole kirjoittanut mitään ylös.
Siinä kestäisi liian kauan.
Hän kirjoitti aivan kaiken.
Tässä on kaikki, mitä teidän pitää tietää.
Leanne Harper.
Rakas Li'l Ann.
Äidin Winnie-serkku sairastui, ja vein hänet eilen Summervilleen,
neljän tunnin päähän nykyisestä kodistamme.
Toivottavasti sait kirjeeni, jossa oli uusi osoitteemme Hopewellissa.
Ajoimme äidin vanhan kodin ohi.
Se on nyt ränsistynyt,
mutta siitä tulee mieleen hyvä muisto.
Meidän ensitapaamisemme.
Tunnen yhä laventelin ja pontikan tuoksun.
Jos näet kukkoni mun
Ohjaa se kotiin takaisin
Korissani ei oo munia
Kukkoni lähdettyä pois
Kuulin kukkoni kiekuvan
Kun aurinko aamulla nousi
Kuka tuo on?
Ethel Leen tytär. Sanovat Bucketiksi.
Minkä takia?
Hänen äitinsä hylkäsi hänet tänne ja häipyi pohjoiseen.
Hän asuu vaarinsa kanssa.
Siinä on ilkeä mies.
Miksi minä yksin raadan? Sitä varten tein nämä pojat.
Edes toinen heistä on samanlainen kuin minä.
Tulehan, Bayou.
Trumpetti odottaa.
Tule vain. Soita niin kuin hän opetti.
Ala tulla.
Nyt kaikki näkevät, kumpaa tarkoitin.
Lopeta. -Miksi?
Onko hyvä?
Ei!
Yritin kyllä opettaa, mutta hän on vähän hidasjärkinen.
Lopeta tuollainen, Buster. -Aina pojan puolella.
Tule, Willie.
Willie Earl!
Katsos tätä.
Torvi soimaan, Willie Earl!
Jos näet kukkoni mun
Ohjaa se kotiin takaisin
Laulat paremmin kuin soitat!
Etkö osaa puhua?
Laulaa ainakin osaat.
Kiitos.
Se on äidiltä peritty.
Olisi tosiaan kannattanut laulaa.
Isä ei halua, että laulan. Pitäisi soittaa.
Soittaminen ei ehkä ole sinua varten.
Nimeni on Horace John Boyd, mutta minua sanotaan Bayouksi.
Minkä takia?
Isä sanoo, että silmäni ovat mustat kuin rämelammet.
Anna kun katson.
Ihan tavalliset silmät.
Isäsi ei tiedä, mistä puhuu.
Älä puhu isästäni noin.
Anteeksi, Horace John.
Minua sanotaan Bayouksi, Bucket.
Nimeni on Leanne Jean Harper, ja haluan, että sitä käytetään.
Jos vielä nimittelet minua, en puhu sinulle ikinä.
Minun pitää mennä.
Anteeksi. En tarkoittanut pahaa.
Toivottavasti kirjani iski sinulle järkeä päähän.
Tapaammeko vielä, Li'l Ann? -Sitten, kun osaat sanoa nimeni.
Kun vauva tekee tuloaan, tule pikaisesti luokseni.
Selvä. -Täältä minut löytää sitten.
Voi, miten hienolta näytät!
Taidat pitää siitä tytöstä.
Et jättänyt muille mitään.
Vaikka nämä ovat vikkeliä.
Willie Earl pyydysti illallista.
Poikaseni.
Hän osaa mitä vain.
Poika.
Nylje nämä.
Minä nyljen ne. Mene sinä vain.
Minne matka?
Anna hänen olla. Mene vain.
Mihin hän menee? -Hän pyytää sitä tyttöä tansseihin.
Mitä tyttöä?
Bucketia vai?
Hän ei lähde mihinkään tuon kanssa.
Bayou! -Anna hänen olla!
Odota.
Odota!
Pyydätkö Bucketia tansseihin?
Se ei ole hänen nimensä. Mene pois.
Onko sinusta tullut iso poika?
Ei hän tuollaisen kanssa mihinkään lähde. -Jätä minut rauhaan.
Selvä.
Mitä sinä teet? Anna minun olla.
Irti! -Sinusta ei pidä kukaan!
Willie Earl! -Ei kukaan, ei ikinä.
Miksi joku pitäisi sinusta?
Käskin antaa hänen olla!
Pojan täytyy oppia pitämään puolensa, Hattie.
Mene sisään, Buster, ja anna hänen olla.
Sinä myös.
Tule. Opetan sinulle uuden laulun.
Jätetään poika tuo äitinsä helmoihin.
Menehän.
Tule.
Miksi he kohtelevat minua noin?
Älä sinä heistä välitä.
Äläkä muista. Ymmärrätkö?
Mene sinä vain sen tytön luo.
Mene. Tai odota, putsaan paidan.
Hän ei pidä sinusta!
Mitä asiaa, poika?
Päivää. -Puhu kovempaa.
Haluaisin…
Äitini on pyykkäri,
ja kysyisin, olisiko teillä pestävää pyykkiä.
Typeränäkö minua pidät, poika?
En.
Havittelet Bucketia. -Enhän.
Alahan kalppia täältä.
Pois tontiltani tai tapan sinut!
Häivy siitä!
Oletpa hiljainen.
Suostuiko hän?
Ei.
Miksi olet niin ilkeä pojalle?
Se on väärin.
Suutu vain.
Se on väärin. -Ei tarvitse, äiti.
Pärjään itsekin.
Kuulitko, Willie Earl?
Bayou, sen minäkin haluaisin nähdä.
Lopeta, Buster.
Omassa ruokapöydässäni sanon mitä haluan!
Mennään, Willie Earl.
Willie syö ruokansa loppuun.
Mennään.
Syö nyt.
Luitko kirjeen?
Mitä? Tuota…
Et osaa lukea.
Siinä lukee: "Tavataan marjakuusen luona."
Tule.
Et saisi olla täällä.
Vaarisi suuttuu.
Hän juo itsensä tainnoksiin joka ilta.
Voin lähteäkin, jos haluat.
En halua.
Miksi tulit?
Piti pyytää sinua tansseihin.
Mukavaa, mutta ei vaari päästä. Hän kieltää minulta aina kaiken.
Miksi?
Ilkeyttään.
Hän tuntuu vihaavan minua.
Tiedän tunteen.
En tiedä, miksi tulin luoksesi.
Näin ei kuuluisi tehdä.
Ethän pidä minua huonona?
En. Hyvä, että tulit.
Ethän kerro kenellekään? -En.
Vaari tappaisi minut.
En minä kerro.
Miten vanha olet?
Seitsemäntoista.
Minä olen kuudentoista.
Mikset osaa lukea?
Isän ja veljen mielestä en opi kuitenkaan. -Älä heitä kuuntele. Opit sinä.
Olit kaunis öisessä valossa.
Minä opetan.
Kukaan muu kuin äiti ei ollut rohkaissut minua.
Sinä herätit erilaisia tunteita kuin hän.
Sinä yönä puhuimme puun alla tuntikausia, melkein auringonnousuun asti.
Kiitoksia kovasti.
Joka ilta sen jälkeen -
odotin, että lennokki lentäisi ikkunastani sisään.
Se oli viatonta ja puhdasta.
Teimme jotain, joka auttoi molempia.
Me nauroimme, ja paljon.
Lue ääneen.
Ostit kirjan ja opetit minut lukemaan.
"Se kesä oli pitkä ja kuuma." -Hyvä!
Äiti ihmetteli, mikä minua vaivasi.
Hän oli niin iloinen lukutaidostani, ettei kysellyt.
En kertonut, koska hän olisi suuttunut öisistä retkistäni,
ja koska olin luvannut sinulle, vaikka olisin halunnut kaikkien tietävän.
Vapinaasi en ymmärtänyt.
Tuntui siltä, että olisit halunnut kertoa jotakin,
mutta jostakin syystä jätit kertomatta.
Sinä vain vapisit kuin lehti tuulessa.
Joskus vapisit lämpiminäkin öinä.
Kuin sielusi olisi halunnut päästä eroon jostakin.
Tapailimme puun alla koko kesän.
Pelkäsin, mitä syyssateiden alettua tapahtuisi.
Niistä huolimatta -
sinä tulit.
Pidin sinua pähkähulluna.
Me aloimmekin molemmat olla hulluna toisimme.
Ymmärsimme, mitä sanoimme,
vaikkemme edes puhuneet.
Voitko jäädä vielä hetkeksi?
Äiti herää kohta.
Hyvä on.
Se oli ensisuudelmamme.
Mikään muu tässä elämässä ei ole tuntunut yhtä hyvältä.
Kotimatka sujui kuin siivillä.
Se loppui lyhyeen.
Tule tänne. -Pysy kaukana!
Käskin sinut tänne.
Jos vielä kosket minuun, tapan sinut.
Missäs sinä olet ollut?
Jos kosket häneen, me kaksi tapaamme helvetin porteilla.
Sinä olet pelkkä nolla.
Aivan kuin pikimusta isäsi.
Buster.
Willie Earl on minun poikani.
Hänestä olen ylpeä.
Mene pois täältä.
Minä lähden Chicagoon.
Soitan vielä Capitol Royalessa.
Saatte nähdä.
Ne ovat minun rahojani.
Et vie niitä! -Rahat ovat yhteisiä. Lopeta!
Miten muuten pääsen sinne?
Siinä on kaikki, mitä meillä on!
Isä. Minä tulen mukaasi.
Ei, poika.
Sinä et kuulu tien päälle.
Olet liian nuori. -Isä kiltti!
Tule tähän, Willie Earl.
Tämä on sinun syysi. Ja sinun! Isä kertoi.
Saat ympäri korvia.
Missä olet ollut?
Isä jätti meidät.
Ikävä juttu.
Ei se mitään.
Parempi varmaan näin.
Minun täytyy kuitenkin auttaa äitiä pyykkäyksessä.
Hän tekee töitä myöhään yöhön.
Et voi enää käydä täällä. -Voinhan.
Voin minä. Tulen vain myöhemmin.
Näytät surulliselta.
Älä ole surullinen.
Ole iloinen. Yhdessä ollessamme emme voi olla surullisia.
Niin.
Kaikki muut tytöt nauroivat minulle veljeni puheiden takia.
Sinä et.
Kanssani tunsin itseni mieheksi.
Kanssasi oli hyvä olla.
Kanssasi…
Rakastan sinua.
Minun täytyy lähteä.
Mutta…
Li'l Ann… -Ei, älä.
Pitää mennä.
Vihasin sitä yötä.
Olin ymmälläni.
Oli ehkä virhe sanoa, että rakastin sinua.
Poika! Oletko seonnut?
Äiti, minä lähden!
Ei minua tarvita täällä.
Tuo nolla voi auttaa sinua. -Älä nimittele häntä!
Olen jo 19. Et voi estää minua.
Menen Chicagoon, etsin isän ja alan soittaa hänen kanssaan.
Willie Earl!
Ei hän tiedä mitään Chicagosta!
Anna hänen mennä.
Äiti itki koko yön.
Mennään sisään.
Oli kauheaa nähdä hänet surullisena.
Joka yö odotin, kun hän itki itsensä uneen.
Makasin hereillä ja odotin paperilennokkia.
Tai odotin sinua puun alla.
Olimme tavanneet koko kesän joka yö.
Yhtäkkiä et enää tullutkaan. Olin huolissani.
Sinä yönä tulin luoksesi.
En kertonut sinulle ikinä, että näin sen.
Vihasin jokaista päivää, jona en tappanut häntä.
Millainen mies olin, kun en tappanut häntä?
Ehkä isä ja veli olivat oikeassa.
Ehkä olen heikko.
Se oli ihana kirje.
Mukavaa, kun tulit. Onko kaikki hyvin?
En olisi ehkä saanut sanoa sitä, mutta rakastan sinua.
Siltä minusta tuntuu.
Jos et sen takia enää… -Ei se siitä johdu.
Minäkin rakastan sinua.
Mennään naimisiin.
Minä en ole viaton.
Viis siitä. Rakastan sinua.
Rakastan sinua.
Karataan. Mennään mihin vain. Pärjäämme kyllä.
Mennään naimisiin. -Ei vaari suostu.
Minä hoidan hänet.
Kunhan vain suostut.
Suostutko?
Suostun.
Mikään ei pidättele sinua täällä. Muuta Hopewelliin.
Siellä värillisillä riittää asiakkaita.
Voisit avata kunnon baarin.
Citsy.
Mikä sinua täällä pitää?
Buster ja Willie Earl ovat lähteneet.
Minäkin muutan sinne.
Saan ehkä serkulta töitä, joten lähden sinne.
Enpä tiedä.
Se on paljon pienempi paikka kuin Atlanta.
Viihdyt siellä varmasti.
Tule mukaan ja suostuttele äitisi, Bayou.
Sano jotain.
Miten kaukana se on? -Junalla neljä tuntia.
Hopewellin piirikunta, niinkö? -Niin.
Värillisillä menee siellä hyvin.
Ihan totta. -Se voi olla hyvä ajatus.
Haluatko pois täältä?
Minun onkin pitänyt kertoa yksi asia.
Olen tapaillut Leannea. -Ai Bucketia?
Älä käytä sitä nimeä.
Arvasin, että jotain oli tekeillä. Hiiviskelet aina öisin.
Tiedätkö siitä?
Tiedän. En vain tiennyt, että se oli hän.
Minä kosin häntä, mutta hänen vaarinsa ei suostu.
Hän on paha mies, ja ottaisin Leannen mukaamme.
Bucket on lähdössä pois.
Siis mitä? -Juuri nyt.
Ethel tuli hakemaan hänet pohjoiseen.
Bayou!
Miksi kerroit? -Ei hän enää ehdi.
He ovat varmasti jo lähteneet.
Leanne, älä lähde.
Älä lähde.
Isäni kertoi, mitä teit Leannelle. Voisin ilmoittaa poliisille.
Häivy täältä ja jätä hänet rauhaan.
Ja sinä menet autoon.
Heti! -Älä.
On pakko.
Häivy täältä!
Rakastan sinua, Leanne. Älä mene.
Älä mene. -Anna anteeksi.
Minun on pakko. -Rakastan sinua.
Älä lähde, ole kiltti. Älä lähde!
Tule pois autosta.
Leanne, älä mene!
Älä lähde!
Minähän käskin sinun jättää hänet rauhaan!
Rakas Leanne. Olen kirjoittanut sinulle joka päivä vuoden ajan.
Lähetän kirjeitä Bostoniin kaikille, joilla on sinun sukunimesi -
ja toivon, että saat niistä jonkin.
Olen nyt armeijassa ja palvelen Fort McPhersonissa Georgiassa.
Värillisiä sotilaita tuskin päästetään taisteluun.
Jos kuitenkin lähden sotaan ehkä palaa,
muista, että rakastan sinua ja kaipaan sinua joka päivä.
Olisipa hienoa, jos saisin kuulla, että voit hyvin.
Herra Waters. -Niin?
Voisiko tämän kirjeen palauttaa lähettäjälle?
Ilman muuta.
Kaikki tuosta osoitteesta tulevat palautetaan.
Selvä. -Kiitos.
VÄRILLISET
Loukkasin jalkani taisteluharjoituksessa.
Ei sattunut pahasti. Se paranee muutamassa kuukaudessa.
Menen äidin luo. Hän parantaa kaikki vaivat.
Hän tietää paljon ja on auttanut vauvoja maailmaan.
Minut kuitenkin vapautettiin palveluksesta.
HOPEWELLIN PIIRIKUNTA, GEORGIA 1947
Aivan järkytyin, kun saavuin Hopewelliin ensimmäistä kertaa.
Hopewell!
Äiti ja Citsy olivat muuttaneet Hopewelliin, ja heillä meni hyvin.
Varokaa jalkaani.
Äiti on aina yhtä hämmästyttävä.
Hän tosiaan perusti musiikkibaarin.
Lähiseudun kaikki värilliset tuntuivat tulevan sinne viikonloppuisin.
Kunpa näkisit, miten hyvin äiti menestyy.
Hän pyykkää aamuisin, ja minä autan.
Synnytyksiäkin hän hoitaa.
Ja illat pitkät hän laulaa bluesia.
Kuulkaahan kaikki
Nyt pidetään hauskaa
Kerran vain eletään Ja sitten kuolema korjaa
Nyt hauskaa pidetään
Oot sitten vanha tai nuori
Nyt hauskaa pidetään
Älä siinä murjota
Ja suuta soittele
Kun oikein tahtoo juhlia
Täytyy kuvettakin kaivella
Hei vuokraisäntä
Laita ovet lukkoon
Kun poliisi saapuu On baari muka kiinni
Nyt hauskaa pidetään
Oot sitten vanha tai nuori
Tänään hauskaa pidetään
Kuulkaahan kaikki
Willie Earl saapunut on
Poikaseni!
Dollari taskussa polttelee Sille käyttöä keksitään
Mut älkää luulko Että siinä oisi kaikki
Säästöön jää vielä senttiä 50
Nyt hauskaa pidetään
Oot sitten vanha tai nuori
Tänään hauskaa pidetään
Viis me siitä jos vettä vihmoo
Samanlaiset yhtä pitävät
Ei siis hermostuta
Vaan lähdetään ulos hauskaa pitämään
Miten menee?
Minun poikani!
Veli tuli kotiin ja kertoi taas juttujaan.
Hän on aivan kuin isä.
Ei voinut tietää, mikä oli totta ja mikä ei.
Olin kuullut, että isä oli kuollut.
Willie Earl ei sanonut siitä mitään.
Tuo on Ira.
Hän on managerini.
Ira on Euroopasta.
Hän käynyt Pariisissa ja Lontoossakin.
Miksi heilut koko ajan?
Olen vain iloinen, kun tapaan sinut.
Siksi vain.
Tulen kohta.
Mitä sinä teet?
Vieläkö Bayou kirjoittaa Bucketille?
Kirjeitä on iso pino.
Vaikka täällä käy tyttöjä jos jonkinlaisia.
Onko nälkä?
Kuka ja mistä hän on? Äläkä valehtele.
Enhän minä valehtele.
Hän on menestynyt manageri Euroopassa. Tapasimme Chicagossa pari vuotta sitten.
Hän sanoi, että minun pitäisi esiintyä Euroopassa.
Sitten hän katosi vähäksi aikaa.
Kerran hän ilmestyi takaisin huonossa kunnossa.
Hän sanoi jäävänsä palveluksen velkaa, jos autan. Siksi toin hänet luoksesi.
Mikä häntä vaivaa? -En tiedä.
Sairaat ja synnyttävät tulevat luoksesi. Osaat varmasti auttaa häntä.
En pidä tästä. -Auta häntä!
Mihin tämä laitetaan?
Isoon säkkiin.
Vie se Clayton Placelle isoon valkoiseen taloon.
Citsy on siellä töissä, löydät sen varmasti.
Pulassa ollaan, jos tuo mies kuolee tänne. -Älä siis anna hänen kuolla.
Hei, Bayou!
Hyvä kun tulit. Laita se tuonne. Tein sinulle sitruunamehua.
Istahda hetkeksi.
En tiennyt, että teet tällaista työtä.
Seriffin nimi on Jackson.
Hän pyysi minua auttamaan pikkuveljeään,
sillä tämä on palaamassa kotiin. Minä sitten suostuin.
Jackson on minulle mukava.
Citsy.
Niin, seriffi Jackson?
Ylös siitä. Värilliset eivät saa istua pöydän ääressä.
Anteeksi. Hän toi pyykit. Minä käskin hänet istumaan.
Alahan kalppia. Veljeni tuli.
Veljeni John ja hänen kaunis vaimonsa…
Leanne.
Citsy on laittanut kaiken valmiiksi teille.
Seriffi kertoi, että teillä oli pitkä ajomatka.
Haluaisitteko jotakin?
Onpa kaunis talo!
Ollut tyhjillään isän kuoltua. Hän jätti talon Johnille.
Minä sain rahat.
Talo on hieno.
Häivy jo, poika!
Kyllä, seriffi. Anteeksi.
Mikä näitä täkäläisiä neekereitä vaivaa?
Kyllä ne kurissa pidetään.
No, mennään katsomaan, mihin taivaallisen ihana anoppini voi asettua.
Mikä hätänä? Olet valkoinen kuin lakana.
Ei mitään hätää. Ajomatka vain väsyttää.
Veljesi ajaa kuin mielipuoli.
Haluaisitteko jotakin, rouva?
Ei tarvitse, kiitos.
Mennäänkö?
Tähän suuntaan.
Hän tarvitsee maitoa ja risiiniöljyä.
Hae kynä tuosta laatikosta.
Kenelle nämä ovat? -Bayou kirjoittaa yhdelle tytölle.
Bucketilleko?
Niin.
Vieläkö se hölmö kirjoittaa, vaikka nämä kaikki on palautettu?
Kirjoita listaan jauhot ja sokeri.
Ehditkö kaiken ennen sadetta? -Ehdin.
"Rakas Li'l Ann. Rakastan sinua." -Tänne se.
"Kaipaan sinua. Kirjoita pian." -Tänne se, senkin paskiainen!
Se on minun!
Älä leikistä suutu. -Tänne ne kaikki!
Tarvitsen kyydin kauppaan. Haen postin ja teen ostokset.
Miksei Bayou vie? -Hän on auttanut minua koko päivän.
Osaatko sinä hoitaa tuota sairasta? Bayou osaa.
Tule nyt.
Ei kestä kauan.
En pysty tähän.
Miten niin?
Olemme etelässä, muutaman tunnin päässä sieltä, missä synnyimme.
Meidät tunnistetaan.
Ei tunnisteta. -Kylläpäs.
Pitäisikö siis palata Bostoniin? -Pitäisi.
Puilla paljaillako? Se mies ei jättänyt minulle mitään.
Niinpä sitten teit minusta lypsylehmäsi.
Et puhu minulle noin.
Olen tehnyt kaikkeni eteesi.
Nyt ryhdistäydyt. Tämä on vauras perhe.
Näin Bayoun.
Sen pyykkärin pojanko? Missä?
Ajomatkalla.
Luulen, että se oli hän.
Kuvittelit vain.
Mennään.
Hei, kuule.
Rauhassa vain.
Missä minä olen?
Äidin luona.
Pysy makuulla. Olet sairas.
Voin ihan hyvin.
Voin hyvin. Olen elossa.
Niin olet.
Juo tuosta.
Tulee parempi olo.
Ota vain.
Missä veljesi on? -Lähti kaupungille äidin kanssa.
Sinun pitää syödä. Odota hetki.
Leanne, leninkisi on kaunis.
Kiitos.
Onneksi veljestäni tulee kaupungin uusi pormestari,
niin hänellä on varaa pitää sinut mekoissa.
Jackson, älä leveile perheelläsi.
Leanne on ollut täällä vasta muutaman tunnin,
mutta tietää jo, että sinä olet seriffi, isäsi oli pormestari,
ja Johnista tulee seuraava pormestari.
Onneksi et ole täältä kotoisin, Leanne. Nämä pojat olivat varsinaisia hurjimuksia.
Niinkö? -Todellakin.
Varsinkin Jackson. Hän hakeutui aina vaikeuksiin.
Minä sain vaikeusgeenin ja veli sai lukupäägeenin.
Olen ylpeä sinusta, pikkuveli.
Olisivatpa äiti ja isä ehtineet nähdä vaimosi.
He olisivat varmasti ylpeitä.
Harmi, että menitte salaa naimisiin Yankeetownissa.
Leanne ei halunnut isoja häitä.
Mikset? Häänne olisivat päässeet lehtiin.
Leanne halusi vain Johnin, vai mitä?
Miten te tapasitte?
Yliopistolla. Olin kirjastossa töissä.
Se oli rakkautta ensisilmäyksellä.
Muistan, kun hän kertoi Johnista minulle ensimmäisen kerran.
Tiesin, että John on se oikea.
Häistä on nyt kolme kuukautta.
Haluaisin nostaa maljan.
Vanhemmillenne ja rakkaalle Georgelleni. Levätkööt he rauhassa.
Hyvin sanottu!
Tämä on oikein hyvää.
Mikä päivä nyt on? Minun pitää soittaa puhelu.
Täällä ei ole puhelinta.
Veisitkö minut puhelimen luo? -Kauppa on kiinni.
Willie Earl voi viedä sinut huomenna, mutta olet vielä sairas.
Lupasin veljellesi järjestää hänet soittamaan Chicagon Capitol Royaleen.
Pitää soittaa sinne ja kysyä.
Se ei nyt onnistu.
Syö keittosi.
Sijaa mulle vuode
Huonees lattialle
Sijaa mulle vuode
Huonees lattialle…
Sanoit tuntevasi ihmisiä.
Jos auttaisin, järjestäisit minut Capitol Royaleen.
Värilliset tähdet tehdään siellä.
Järjestän sen. Soitan sinne huomenna,
mutta siellä halutaan jotain erilaista.
Jotakin erityistä. -Minä kyllä riitän.
Bayou, tule laulamaan!
Tulehan.
Sijaa mulle vuode huonees lattialle
Sijaa mulle vuode
Niin pehmoinen
Kun oon rahaton Eikä paikkaa muuta oo
Mä suuntaan tästä maalle
Peninkulmain taakse
Mä suuntaan tästä maalle
Peninkulmain taakse
Suuntaan tästä maalle
Mis' on kylmää, räntää, lunta
En tiedä miten kauas
Vielä meen
Miten menee, Hattie?
Hyvin.
Eihän kukaan häiriköi?
Ei kukaan tärkeä.
Katson, ettei häiritsekään, kunhan rahaa tulee.
Aivan, seriffi.
Bayou.
Tule kyytiin.
Jos minut nähdään siinä autossa, minut tapetaan.
Et saisi olla täällä.
Tämä on värillisten aluetta. -Tulisit nyt kyytiin.
Tuolla päin on vanha tehdas.
Pysäköi sen taakse ja sammuta valot.
Mitä sinulle kuuluu?
Leanne-neiti,
valkoisen naisen ei kuulu kysellä mustan kuulumisia.
Luulet olevasi valkoinen. -Voin selittää.
Säästin rahaa. Aioin lähteä Bostoniin etsimään sinua.
Luulin, että olet joutunut pulaan.
Kuulumme yhteen. -Kirjoitin kirjeitä…
En saanut kirjeen kirjettä!
Kirjoitin sinulle joka viikko. Kaikille, joilla on sama sukunimi.
Joskus viisi kirjettä viikossa. -En saanut mitään.
Luulin, että olit unohtanut minut ja mennyt naimisiin.
Miten, kun sydämeni sykki vain sinulle?
Mikset lähtenyt kanssani?
Äidin takia.
Hän olisi väittänyt poliisille, että olit satuttanut minua,
jollen olisi lähtenyt hänen kanssaan ja jättänyt sinua.
Sinut olisi tapettu, ja äitisi talo olisi poltettu.
Hän olisi oikeasti tehnytkin niin.
Mitä olisin voinut tehdä?
Halusin suojella sinua.
Sinun pitää lähteä täältä.
Kuolette, jos paljastutte. -Sanoin sen äidille.
Hän mieluummin kuolee isossa talossa täällä kuin köyhänä Bostonissa.
Hän halusi, että otan miehekseni rikkaan valkoisen miehen.
En tajua, miten jouduin tähän tilanteeseen.
Haluan pois.
Olin seitsemäntoista!
Rakastatko häntä?
Rakastatko?
En samalla tavalla kuin sinua.
Et kiellä rakastavasi.
Hän ei saa minua tuntemaan samoin kuin sinä.
Täällä hän on toisenlainen.
Hän on ilkeä… -En tiedä, kuka olet.
Rakastamani tyttö ei katsellut muita. Miksi tulit tänne?
Älä viitsi. Tämä on minulle vaikeaa. -Onko minulla helppoa?
Kun se paska halailee sinua.
Citsy tuli hakemaan minua. Hän tulee kohta takaisin. Pitää mennä.
Minun Citsynikö?
Alat kuulostaakin niiltä.
Tässä ollaan.
Pysähdy.
Pysäytä nyt.
Aja sinä.
Et voi pakottaa. Irti minusta!
Älä pelleile. Mene autoon nyt.
Mistä oikein tulit?
Kävin heittämässä vettä, jos niin kovasti kiinnostaa.
Joskus vielä kiität minua kyselyistäni. -Miksi olit myöhässä?
Ei kuulu sinulle.
Hemmetti. -Mitä nyt?
Kun pysäytän, sano Jacksonille, että hän oli tulossa hakemaan sinua.
Mitä ihmettä? -Usko nyt vain.
Sano, että hän oli tulossa hakemaan sinua. -Kuka?
Mitä hän täällä tekee?
Citsy!
Hei, Leanne-neiti. Anteeksi, etten kertonut, että sain kyydin kotiin.
Tulitte turhaan. Mutta valmistan teille erityisen hyvän aamiaisen.
Hei, seriffi.
Citsy.
Hän oli tulossa hakemaan minua. Ethän kerro Johnille?
No…
Mehän tiedämme molemmat, miksi sinä täällä olet.
Muista, kenelle puhut, tyttö.
Jos vielä näen sinut täällä, joudun kertomaan Johnille.
Asia selvä, herra seriffi. -Värilliset hoitavat omat asiansa.
Johan nyt.
Kyllä. Ei, oikein hyvä.
Aivan. Kyllä, kiitos.
Ymmärrän hyvin. Teemme niin.
Kiitos teille.
Kiitoksia.
Päivää.
Onnistui. -Mahtavaa!
Se on vasta koe-esiintyminen.
Muuta en tarvitse. -Pois tieltä!
Mennään.
Miksi valvotte näin myöhään?
Mihin luulet meneväsi? -Olen iltatöissä Hattie Maen baarissa.
Auta minua pesemään lattia.
Pesin lattian tunti sitten, rouva.
Se ei ole tarpeeksi puhdas.
Miksi vain seisot siinä? Auta poistamaan tahra.
En minä näe mitään tahraa, rouva.
Sinä teet niin kuin minä sanon.
Kyllä, rouva.
Mihin luulet meneväsi?
Vaihtamaan vaatteet, rouva.
Käskin pestä lattian heti.
Leanne-neiti, tämä on ainoa hyvä mekkoni.
Miten sinä uskallat!
Anteeksi kovasti,
Bucket-neiti.
Miksi olet vielä jalkeilla, kulta?
Hellekö valvottaa? -Hän ei saanut unta, herra Clayton.
Istukaa tähän, Leanne-neiti.
Valmistan teille unijuomaa.
Ja poistan tuon tahran.
Kun olen vaihtanut vaatteet.
Onko kaikki hyvin?
Kuumuusko vaivaa?
Olet ollut jalkeilla joka yö.
Asetut tänne kyllä.
Tämä on minun kotini
Nyt tämä on meidän.
Tämä ei ole minun kotini.
Minä palaan Bostoniin.
Vai niin.
Jos sinä lähtisit,
minä joutuisin naurunalaiseksi.
Mitä sanoisin ihmisille?
Jacksonille.
Jottei nimeni tahriintuisi,
kertoisin, että olimme uimassa Chattahoocheejoessa,
ja virta oli liian voimakas.
Ja se vei sinut.
Voit elää täällä mukavaa elämää.
Tai olla elämättä ollenkaan.
Me lähdemme huomenna.
Minä menen Chicagoon ja soitan Capitol Royalessa.
Järjestyikö se?
Koe-esiintyminen vain.
Olen huolissani.
Hän yksin ei riitä.
Tule tänne, äiti!
Ette te haluaisi tulla?
En ikinä.
Bayou, ota kattila pois liedeltä.
Missä Citsy on? -Taas myöhässä.
Sä kerroit, kulta
Mulle kerran
Että jos mä oisin sun
Sä oisit aina mun
Ei se mitään
Tiedän ettet rakasta mua enää
Ei se mitään
Mut mä mietin päivin öin
Kuka sua nyt rakastaa
Hän siis kertoi sinulle.
Ei Bayou sanonut mitään.
En ollut varma, tunnistinko sinut.
Lattia on puhdas.
Tiedän.
Miksi olet minulle tuollainen?
Olet ollut ystävällinen.
Miksi?
Kerro.
Näin sinut hänen kanssaan.
Hyppäsit hänen selkäänsä autolla.
Oletko mustankipeä?
Olet sen pojan henki ja elämä.
Hän ei ole vilkaissutkaan muita sinun jälkeesi.
Hän on kaivannut sinua.
Katso minuun, Leanne-neiti.
Pelaatte vaarallista peliä.
Te ette voi tehdä tällaista.
Olet valintasi tehnyt.
Värillisen naisen elämä on raskasta.
Mietin itsekin,
tekisinkö saman, jos menisin valkoisesta.
Tavallaan en siis moiti sinua.
Mutta enimmäkseen pelkään sinua.
Odota.
Tekisitkö palveluksen?
Antaisitko tämän hänelle? -En auta sinua tässä.
Ole kiltti.
Hän pääsee hengestään sinun vuoksesi.
Ole kiltti.
Hitto vie.
Anteeksi.
Miksi tulet vasta nyt?
Mieti tarkkaan, mitä teet.
Ihan kuin silloin ennen.
Ei ollenkaan niin.
Haluatko yhä viedä minut pois?
Koko sydämestäni.
Hän päästää minut, jos kerron olevani musta.
Älä vain tee sitä.
Älä.
Niiden poikien ylpeys on isompi kuin koko Georgia.
Lupaa, ettet tee sitä.
He hankaloittavat kaikkien värillisten elämää, jos huijaus paljastuu.
Jos sinulle tapahtuu jotakin, minutkin tapetaan.
Ei. -Älä sitten kerro.
Minä en voi tavata sinua enää.
En tällä tavalla.
Minulla ei ole muuta kuin sinut.
Vain sinun kanssasi minulla on turvallinen olo.
Tämä ei ole turvallista. Emme voi tavata näin.
Jos aiomme paeta, minun pitää ensin säästää rahaa.
Sitten voimme lähteä.
Ei tavata ennen kuin rahaa on tarpeeksi.
Odotatko jotakuta?
En.
Mitä nyt, Jackson?
Se pyykkärin poika.
Hän kävi täällä tänään ja vihelsi vaimollesi.
Ei pidä paikkaansa.
Täällä ei ollut muita kuin minä ja Citsy.
Kuka sellaista väittää?
Minä.
Minä näin hänet.
Hattie Maen pojanko? -Juuri hänet.
Mennään keräämään miehet koolle.
Se ei ole totta. Hän ei ole tehnyt niin.
Valehteleeko äitisi? -Kyllä valehtelee.
Leanne.
Vaimoni suhtautuu neekereihin suojelevasti.
Mennään.
Vien sinut kotiin, kultaseni.
Ei hätää. Värilliset eivät muista paikkaansa.
Estä heitä, Margaret. -Kultaseni.
Mikään mahti maailmassa ei voi estää etelän herrasmiestä -
puolustamasta vaimonsa kunniaa.
Mitä sinä teit?
Mitä teit?
Minä näin teidät. Seurasin sinua tehtaalle.
Annoit sen apinan maata päälläsi.
Varoitin sinua. En anna sinun pilata tätä elämää.
Mihin sinä menet? -Kerron heille kaiken!
Kaiken! -Ei!
Missä avaimet ovat?
Etkö ymmärrä, että se poika tappaa meidät?
Hänen katseessaan on vihaa, kun hän näkee värillisiä.
Sinä olet paha.
Mene sisään.
Ja heti.
Citsy.
Muista kirjoittaa, kun pääsette perille.
Muistan.
Willie.
Lopeta se, mitä käytätkin.
Kaikki hyvin, äiti. Kaikki hyvin.
Hyvästi, Hattie Mae -neiti. Ja kiitos.
Ira.
Nähdään taas.
Pois täältä!
Mikä nyt on?
Lähtekää heti! -Mikä hätänä?
Mitä? -He ovat tulossa.
Kuka tulee?
Mitä nyt? -Hänen äitinsä…
Väitti, että vislasit Leannelle. Mene! -Missä hän on?
Missä hän on? -Turvassa.
He eivät tiedä, että tulin. -Entä sinä, äiti?
Maksan seriffille, pärjään. Nyt autoon.
Menkää!
Herra varjele.
Niin sinä kävi. -Herra varjele.
Herra varjele!
Heidät tapetaan siitä hyvästä. -Niinpä.
Nyt he tulivat.
Missä hän on? -Kuka?
Älä pelleile. Poikasi.
Pojat eivät ole kotona. Mitä asiaa?
Valehteletko sinä?
En valehtele. He lähtivät aamulla.
Kai länteen päin. Kaliforniaan.
Poltetaan se!
Ettehän anna heidän polttaa kotiani?
Olen maksanut teille hyvin baarini tuloista.
Varo sanojasi.
Ei ole täällä. -Poltetaan se.
Poika ei ole täällä!
Käydään juna-asemalla ja piirikunnan rajalla.
Hän ei voi olla kaukana.
Mennään, pojat. -Eteenpäin!
Luoja auta.
Citsy!
Autoja ei näy, joten häntä kai etsitään yhä.
Hän pääsi kuitenkin pakoon. -Luojan kiitos!
Luojan kiitos. Minä rukoilin. Jos hänelle olisi tehty jotain,
olisin elänyt loppuelämäni täällä onnettomana.
Olisin ansainnutkin sen.
Minä lopetan. -Älä.
En mitenkään voi jäädä tänne.
Olen pahoillani. Toivon sinulle voimia tähän.
Jos lähdet, minulla ei ole ketään.
Citsy kiltti, älä jätä minua yksin tänne.
Onko nälkä?
En pysty syömään.
Haluan palata.
Pakenin kuin pelkuri.
Jätin heidät sinne.
Pysäytä auto. -Mitä?
Odota!
Bayou!
Ota.
Pysähdy.
Kun olin Saksassa vähän aikaa sitten,
Saksan armeija pakotti minut ja perheeni asumaan gettoon,
koska olimme juutalaisia.
Olosuhteet olivat -
kauheat. Koko omaisuutemme varastettiin. Kaikki näkivät nälkää.
Eräänä aamuna heräsimme natsien huutoihin:
"Herätkää! Herätkää, saastaiset juutalaiset!"
Emme tienneet sitä silloin, mutta he olivat saaneet määräyksen.
Kaikki työhön kykenemättömät juutalaiset piti tappaa.
Niinpä -
meille luvattiin, että meidät siirrettäisiin -
parempiin olosuhteisiin.
Niin me nousimme karjavaunuihin. Meitä oli paljon.
Todella paljon.
Monta päivää pienessä vaunussa.
Vaimoni ja lapseni olivat kanssani.
Meidät lähetettiin -
leireille.
Meidät testattiin,
jotta nähtiin, olimmeko työkuntoisia.
Vaimoani Francaa ei voitu testata, kun hän piti tytärtämme sylissään.
Niinpä hänet ja pikku tyttöni ammuttiin -
siinä edessäni.
Tämä ei auta minua yhtään.
Kerron tämän siksi, että joskus on vain pakko mennä,
jotta voi palata auttamaan.
Minä en pystynyt auttamaan perhettäni.
Autoin kuitenkin -
monia muita.
Äitisi on viisas nainen, hän osaa kyllä selviytyä.
Kun sinäkin opit sen,
selviytymisen taidon,
pystyt auttamaan häntä.
Jatketaan matkaa.
Rakas äiti. Pääsimme perille Chicagoon.
Kaupunki tuntuu olevan pelkkää keskustaa.
En ole ikinä ennen nähnyt mitään tällaista.
Ira jännitti aivan hurjasti sitä koe-esiintymistä tähän työhön.
Odottakaa tässä.
Olet sinnikäs mies, Ira. -Niin, kiitos.
Nuoko he ovat? -Kyllä, ja he ovat todella taitavia.
Aivan. Harjoitukset ovat kesken. Soita toimistolle ensi viikolla.
Toki, mutta toivoin, että… -Soita myöhemmin. Nyt on kiire!
Uskomatonta.
Mihin sinä menet?
Mihin Willie meni? -En tiedä.
Tule sinä sitten laulamaan.
En minä täällä voi laulaa. Ei tämä ole mikään baari.
Kuuntele. Jos haluat auttaa äitiäsi ja Leannea, laulat.
Ajattelet häntä ja laulat.
Mitä laulan?
Mitä vain. Jotakin, joka saa sinut ajattelemaan häntä.
Laulat vain.
No niin, viiden minuutin tauko. -Mennään.
Tule vain.
Älä kompastu.
Laula.
Runoissa sanotaan että rakkaus on sokeaa
Mut' mä rakastan
Ja näen mitä kello on
Pyhä kirja neuvoo että etsivä löytää
Mä etsinyt oon Ja se vasta on vaikeaa
Elämäni on kuin sää
Se muuttuu jatkuvasti
Kun hän on lähelläin Oon valoisa ja lämmin
Kun hän on pois Oon synkkä ja sateinen
Älä kohtele mua
Kauniisti ja hellästi
Sen tehdä saa vain hän
Irti pääse en
Vaik' tahtoisinkin
Sydänparka mun
Vain tunteilee
Ei se puuta oo
Irti pääse en
Vaik' tahtoisinkin
Pelkäsin kuollakseni. -Se meni hienosti.
Vaikka olen laulanut täällä monta viikkoa, vapisen kuin…
Kuin mikä?
Oletko saanut kirjeitä äidiltä? Olen kirjoittanut hänelle.
Ole hyvä.
Mikset kertonut?
"Rakas Bayou, äitisi pyysi kirjoittamaan tämän kirjeen.
Hän halusi kertoa, että hänellä menee hyvin.
Hän rakastaa ja kaipaa sinua.
Tilanne täällä on rauhoittunut, ja elämä palailee uomiinsa.
Äitisi kieltää olemasta huolissasi hänestä.
Hän toivoo, että sinulla ja Willie Earlilla menee hyvin.
Kaipaamme ja rakastamme sinua. Citsy."
Hän pärjäilee siellä. -Hyvä.
Luojan kiitos.
Hän ei sano mitään Leannesta.
Hänellä on varmasti kaikki hyvin.
Varmasti.
Lähetän äidille rahaa. Ja kirjoitan kirjeen.
Ira. Mitä pirua tämä nyt on? Hänen nimensä laitetaan markiisiin.
Minun nimeni siinä pitäisi olla.
Yleisö tulee katsomaan veljeäsi.
Liikevaihto on kasvanut 30 prosenttia sen jälkeen, kun Bayou tuli.
Meistä pidettiin, ja meidät haluttiin Capitol Royaleen.
Ei. Bayousta pidettiin, ja hänet haluttiin Capitol Royaleen.
Sinä häivyit, jos satut muistamaan.
Onnistuin silti puhumaan sopimuksen molemmille.
Sitten minun täytyy jututtaa heitä. -Sitä et tee.
Kuka sinä olet määräilemään minua?
Puhu kenelle puhut, mutta herra Carneylle et puhu.
Sinä et pilaa meiltä tätä tilaisuutta.
Pyydän.
Älä nyt minulle suutu. En ole tehnyt sinulle mitään.
Yrität päästä määräämään.
Yrität olla kunnon kotineekeri. -Ira tekee mitä haluaa.
Iranko takia äiti joutui vaikeuksiin kotona?
Willie Earl.
Hänellä meni hyvin, kunnes sinä menit sekaantumaan siihen huoraan.
Jos vielä puhut hänestä noin, hakkaan sinut niin, että…
Kuka oikein luulet olevasi?
Tämä oli minun keikkani. -Et puhu enää noin!
Ymmärrätkö? Kukaan ei yritä viedä keikkaasi.
Mitä sitten oikein yrität?
Minä raadoin päästäkseni tänne.
Ja viimein,
kun nimeni pitäisi olla markiisissa, veljeni työntää nimensä siihen.
Jos joku on vienyt nimesi siitä,
niin tuo sonta, jota piikität.
Rodullemme tekisi pelkästään hyvää,
jos palaisit Georgiaan.
Ja antaisit -
niiden hirttää itsesi.
Rakas äiti. Meillä menee hyvin täällä Chicagossa.
BAYOU BOYD YHTYEINEEN
Kirjoitan sinulle aina kun voin. Toivottavasti olet saanut kirjeeni.
Ira auttoi minua hankkimaan asunnon. Haluaisin, että näet sen.
Se on hieno, hienompi kuin siellä.
Jono Capitol Royaleen on ilta illalta pitempi.
Väkeä tulee kaikkialta maailmasta.
Näkisitpä sen valkoisen yleisön.
Tulee mieleen sinun baarisi värilliset asiakkaat.
Se on aikamoinen näky. Todellakin.
Toivottavasti olet saanut lähettämäni rahat.
Lähetän sitä jatkossakin.
Haluaisin tietää, miten Leannella menee.
Kukaan ei ole kertonut mitään.
Toivon, että hänellä on kaikki hyvin.
NAUHOITUS
Olen levyttänyt laulunkin nimeltä "Paperilennokki".
Toivon kovasti, että kuulet sen pian.
Se kuulemma myykin ihan hyvin.
Willie Earl ja minä -
riitelemme edelleen jatkuvasti.
Erityisesti silloin kaipaan sinua.
Ja äiti, hän on pahassa jamassa.
Nyt pitää lopettaa, esitys alkaa kohta.
Se on taas loppuunmyyty.
Luit oikein. Tänäänkin loppuunmyyty.
Toivottavasti nähdään pian.
Kaipaavin ja rakastavin terveisin,
poikasi Bayou.
BAYOU BOYD UUSI VETONAULA
Mitä hyötyä sävelistä
Mitä hyötyä musiikista
Jos siitä puuttuu se jokin?
Ei sävelmä
Ei nuotitkaan
Jokin aivan muu
Tekee laulusta laulun
On turhaa puuhaa vain
Jos swing puuttuu ain'
On turhaa puuhaa ain'
Jos et laula sä vain
Olkoon sävel lempeä tai kuuma
Kunhan rytmi veressä on sulla
On turhaa puuhaa vain
Jos swing puuttuu ain'
Olkoon sävel lempeä tai kuuma
Kunhan rytmi veressä on sulla
On turhaa puuhaa vain
Jos swing puuttuu ain'
On turhaa puuhaa ain'
Jos ei lauleta me vain
Kiitoksia kovasti.
Seuraavaksi vuorossa Laura Brazel ja afrikkalainen heimotanssi.
Kuka siellä?
Hattie, avaa ovi!
Citsy? Mitä sinä täällä näin myöhään teet?
Tarvitsemme apua.
Miksi toit hänet tänne? Vie hänet valkoisten lääkäriin.
Auta, lapsi syntyy nyt. -Miksi toit hänet tänne?
Hän tuli luokseni keittiöön, kielsi herättämästä ketään -
eikä suostu lääkäriin.
Tuonne sitten.
Hengitä. -Sattuu hirveästi.
Jokin on varmasti vialla.
Hae John viemään hänet lääkäriin.
Sinun täytyy auttaa häntä. -Hattie…
Hattie Mae!
Hengitä!
Hyvä. Vielä yksi oikein kunnon ponnistus.
Yksi, kaksi, kolme. Ponnista kunnolla.
Voi että!
Katkaisen napanuoran. Vie hänet valkoisten sairaalaan.
Sano, että lapsi syntyi siellä.
Leroy!
Hei! Mitä sinä täällä?
Onpa mukava nähdä.
Tulin Chicagoon serkkuni luo -
ja kuulin radiosta, että esiinnyt joka ilta.
Oikein radiomainos. "Esiintyy joka ilta Capitol Royalessa."
Teillä menee hyvin.
Ihan hyvin. Istu nyt alas. Sinäkin näytät hyvältä.
En yhtä hyvältä kuin sinä.
Haluaisin nähdä esityksen, mutta meitä ei taideta päästää tuonne.
Ei niin.
Onko Willie tulossa?
Kunhan tauko alkaa.
Näitkö äitiä ennen kuin tulit tänne?
En. Hänen baarissaan ei enää käydä.
Eikö kukaan käy?
Se tuntui liian vaaralliselta sen sotkun jälkeen.
Onko hän saanut lähettämäni rahat? -Ei. Hänen postinsa avataan.
Hän joutuu kasvattamaan itse ruokansa.
Veisitkö sinä rahaa hänelle?
Bayou, en voi ottaa rahojasi vastuulleni.
Käyttäisin ne viiniin ja naisiin.
Leanne sai lapsen vähän aikaa sitten.
Sisään!
Anteeksi, en tiennyt, että sinulla on vieras.
Ei haittaa. Mikä hätänä?
Soititteko hetken anteeksi?
Toki. Sano Willielle, että odottelen takaovella.
Odota minua. Annan kirjeen postitettavaksi kotiin.
Selvä.
Illanjatkoja.
Minun täytyy ottaa vähän vapaata täältä.
Mitä?
Äiti on pulassa Georgiassa. Pitää käydä siellä.
Oletko hullu? Sinut yritettiin tappaa. -Tiedän, mitä aiot sanoa.
En voi paeta loppuelämääni. Käyn äidin luona.
Bayou…
Ongelmat ovat minun syytäni. Äiti on ylpeä nainen.
Voisimme esiintyä hänen baarissaan yhtenä iltana. Kerran vain.
Hän saisi taas asiakkaita ja pääsisi jaloilleen.
Käväistään vain nopeasti.
Minä käyn hakemassa hänet tänne. -Ei hän suostu. Minä menen sinne.
Se ei ole hyvä ajatus.
Itsekin sanoit, etten ole enää sama reppana, joka sieltä lähti.
He voivat saada tietää.
Eivät valkoiset välitä jossain baarissa laulavasta neekeristä.
Eivätkö? -Eivät.
Menen auttamaan äitiä.
Tulit mukaan tai et.
Ajatteletko äitiäsi -
vai Leannea?
Ira.
Kaikki menee ihan hyvin.
Järjestä keikka.
Yksi ilta vain.
Yksi ilta.
Tässä posti.
Miksi kirjeeni on avattu?
Ne tulevat tuollaisina. Aiotko ostaa jotakin?
Se oli Bayou Boydin uusi hitti "Paperilennokki".
Päivää, Leanne-neiti. Mitä kuuluu?
Hyvää vain. -Voiko vauva hyvin?
Oikein hienosti. -Hyvä.
Siinäkö kaikki?
En voi enää myydä luotolla.
Olen aina maksanut ajallani.
Et viime aikoina. Käteistä pitää olla.
Minä maksan ostokset.
Ei noista kannata välittää.
Mitä saisi olla? -Tämä vain.
Ostin sinulle ruokaa. Olen vähintään sen velkaa.
Toin myös pyykkiä pestäväksi.
Valkoiset eivät tuo pyykkejään minulle enää.
Jos tarvitset työtä…
Minä en valkoisten keittiössä raada.
Halusin vain kiittää sinua avusta lapseni syntymässä.
Minulla on tekemistä.
Ymmärrän.
Miten poikasi voi?
Hyvin.
Entä omasi?
Hänkin voi hyvin.
Hänellä on isänsä silmät.
Minä…
En halunnut, että tässä kävisi näin.
En osaa olla ajattelematta Bayouta.
Rukoilen joka päivä, että hän on kunnossa. Oletko kuullut hänestä?
En.
Kävisikö kirje?
Jos kirjoitan kirjeen, postittaisitko sen?
Oletko seonnut, tyttö? Poikani melkein tapettiin sinun takiasi.
Minä rakastan poikaasi.
Anna hänen sitten olla.
Ajattelet vain itseäsi.
Ajattele niitä, joita satutat.
Entä jos lapsesi olisi ollut tumma? Mikä sinua vaivaa?
Häivy täältä!
Ja vie ostoksesi mukanasi.
Tyttöni on aina myöhässä
Aina kun pitäisi tavata
Mut häntä rakastan
Häntä rakastan
Tänään menen hänen portilleen
Ja kysyn suoraan sen
Hänet tahdon vain
Ja suoraan kysyn sen
Ootko sä vai etkö oo mun kulta?
Estradilla veljeni!
Oot ollut niin etäinen
Se mua surettaa
Miksi näytät tuolta? -Mitä luulet?
Herra Carney on tyytymätön veljeesi.
Hän kaappaa laulusi, on aina myöhässä ja niin edespäin.
Puhu suoraan hänelle.
Hän ottaa palkkaennakkoja joka ilta -
ja on paljon velkaa ravintolalle.
Se on se aine. Hänet pitää auttaa eroon siitä.
Jos se olisi niin helppoa, olisin tehnyt sen jo kauan sitten.
Eikö veljeni olekin mahtava?
Nainen olento on
Aina aivan omanlainen
Juuri kun hänet tuntee
Hän kaiken muuttaakin
Ootko sä vai etkö oo mun kulta?
Ehkä kulta jonkun uuden löytänyt on…
Minulla on asiaa. -Ei nyt.
Hei, Willie.
Menen yhdeksi illaksi kotiin, jotta äiti saa taas asiakkaita.
Tuletko mukaan?
Leroy kertoi tilanteesta. Tulen mukaan.
Lähdemme ylihuomenna.
Selvä.
Tätäkö etsit?
Miksi se on sinulla? -Älä hätäile.
Miksi kamani on sinulla? -Ira sanoi, että sinun pitää lopettaa.
Puhutteko minusta? -Yritän auttaa.
En tarvitse apua vaan kamani!
Selvä.
Tahdon kamani.
Anna se tänne. Lasken kolmeen.
Yksi.
Ovi auki!
Anna kamani! -Willie.
Bayou. -Hän vei kamani!
Anna se hänelle.
Willie, rauhoitu.
No niin.
Mitä täällä tapahtuu? Oletteko seonneet?
Ira, nyt riittää.
Sinä saat potkut.
Siis mitä? -Kuulit kyllä.
Hän aloitti. -Kerää tavarasi ja häivy.
Ette ymmärrä… -Ira.
Etkö puolusta minua potkuilta tuon pojan takia?
Me tunnettiin jo paljon ennen häntä. Älä nyt viitsi…
En voi auttaa sinua.
Minä autoin sinua. -Niin autoit.
Minä autoin sinua, ja nyt annat kohdella minua näin!
Selvä.
Sinä järjestit tämän. -Ei saa!
Lopeta. -Sinä järjestit tämän.
Olet tehnyt samaa lapsesta asti.
Anna olla.
Yhdestä asiasta voit olla varma, kusipää.
Tämä ei jää tähän.
Vihaan mustaa naamaasi.
Huomenta. -Katso poikaa.
Mitä nyt? -Hän muuttuu tummemmaksi.
Samalta hän näyttää. Samalta kuin eilen ja toissapäivänä.
Ja sitä edellisenä päivänä. -Minusta hän tummuu.
Rauhoitu.
Laitanko aamiaista?
Ruoka ei maistu.
Lue tämä ja anna takaisin.
"Rakas Leanne.
Tulen sinne ensi viikon lauantaina.
Ole valmis lähtöön.
Tästä asiasta ei keskustella. Sinä lähdet mukaani.
Citsy kertoo, missä nähdään."
Hän tulee hakemaan minut.
Hän tulee hakemaan meidät, kulta.
Bayou on kiltti, kun auttaa sinua.
Niin on, mutten pidä tästä.
Hänen pitää häipyä nopeasti.
Eiväthän Claytonit tiedä?
He keskittyvät kaupungin hallitsemiseen. Eivät he meitä mieti.
Et kai kertonut Leannelle?
Olen pahoillani. -Miksi teit niin?
Hänellä on oikeus tietää, että lapsi on hänen.
Leanne saa pitää suunsa kiinni.
Onko Willie Earl siellä?
Willie, herää.
Miksi olet kodissani?
Herätys. Nyt mennään.
Minne?
Äidin luo. Nouse siitä.
Eikö äiti ole täällä? -Äiti on Georgiassa.
Menemme sinne. Nouse nyt.
Pue päällesi. -Sinut tapetaan siellä.
Housut jalkaan.
Sinut tapetaan.
Ja sitten minä olen iloinen.
Vihaan mustaa naamaasi.
Sinä hankit minulle potkut.
En. Se kama hankki sinulle potkut.
Nouse istumaan. Ylös nyt.
Sinä kadehdit minua. Minä lähdin Chicagoon isän kanssa.
Sinä jäit kotiin äidin luo.
Senkin puoliverinen.
Minun isäni ei ole sinun isäsi.
Minun isäni opetti minulle kaiken.
Hän opetti minut soittamaan.
Hän opetti, miten kamaa vedetään.
Lopeta jo.
Hänet ammuttiin edessäni.
Hänen aivonsa levisivät päälleni.
Joskus toivon, etten olisi nähnyt hänen kanssaan kaikkea.
Äiti ehkä rakasti sinua enemmän.
Mutta isä…
Isä rakasti minua varmasti enemmän kuin sinua.
No niin.
Mennään. -Odota.
Kama pitää ottaa mukaan. -Ostan sinulle lisää.
Missä torveni on?
Se on tuolla. Nyt mennään.
Äiti. -Bayou!
Voi sinua!
Oli hurja ikävä. -Niin minullakin sinua.
Willie Earl.
Hei, äiti.
Jestas, miten komealta näytät! Ja rikkaalta!
Älä nyt. Mukava nähdä, Citsy.
Paperilennokki puoli yhdeltä linja-autolla.
Ira.
Hattie Mae -neiti.
Tässä on yhtyeeni. -Päivää.
Ira löysi heidät.
Valmistautukaa keikkaan, olemme täällä vain vähän aikaa.
Mihin menet, Willie? -Haukkaamaan happea.
Anteeksi.
Mitä asiaa, poika?
Tulin kertomaan…
Oletteko etsinyt Bayou-nimistä neekeriä?
Kiitos, että tulitte tänne tänään.
Haluatte kaikki tietää, mikä se suuri yllätys oikein on.
Tässä se tulee.
Poikani ovat täällä.
Bayou ja Willie Earl!
Kiitoksia.
Kiitos paljon.
Mukava nähdä teidät taas Hattie Maen baarissa.
Lauletaan, äiti. Soitto soimaan.
On syömmein lyijynraskas
On sen vallannut blues
Ja vuoteeni kivinen on
Haloo. Ai, Jackson.
Miks' kaikki ihmiset nää
Mua vain jäytää
Mun vuoteeni kivinen on
Itken koko yön
Enkä unta saa
Kun vuoteeni kivinen on
Sinun vuorosi, äiti.
On syömmein raskas
Lyijynraskas, on sen vallannut blues…
Mihin olet menossa?
Huussiin.
Vartijat ovat auton luona. He tulevat mukaan.
Osaan kusta ihan yksin.
He tulevat mukaasi.
Ja kun palaat, me lähdemme.
Selvä.
Hyvä on.
Menen vain bussille, ei hätää. Kaikki hyvin.
Li'l Ann.
Hei.
Minulla oli hirveä ikävä. -Niin minullakin.
Sinulla on poika.
Pysy täällä niin pitkään kuin voit. -Älä mene.
Pitää mennä auttamaan äitiä. -Älä mene.
Älä mene. -En voi paeta enää.
Älä mene.
Leanne, rakas.
Älä mene.
Älä…
Jackson.
Siellä hän on!
Ottakaa kiinni! -Kuuntele.
Tulin vain… Odota!
Älkää!
Willie Earl.
Hänet vietiin pellolle!
Luojan tähden!
Ottakaa hänet alas!
Missä olet ollut?
Anteeksi. Tuli viivästys.
Äitisi on ollut täällä jo pari tuntia.
Hän kuuntelee taas sitä laulua.
Sä oot se laulu
Jonka kuulla tahdon taas
Sä oot se valo
Jota aina etsin vaan
Hän ei ole tänään juttutuulella, Jonathan-herra.
Leanne-neiti.
Poikanne tuli.
Leanne-neiti.
Jonathan tuli.
Paperilennokkeja kuuhun lähetän
Toivon, et' ne sut saavuttaa
Ja koko loppuelämäin
Sua ajattelen
Paperilennokkeja kuuhun lähetän
Rakkaus ikuinen
Muistot yhteiset
Mä löysin totuuden
Hunajakatseesta sun
Vaik' siitä aikaa on Sun hymyyn vajoan
Ennen unta iltaisin Ja susta unta nään
Alla tutun puun
Ja koko loppuelämän
Paperilennokkeja kuuhun lähetän
Toivon, et' ne sut saavuttaa
Ja koko loppuelämän
Sua ajattelen
Paperilennokkeja kuuhun lähetän
Tekstitys: Mari Harve